У спіс Міністэрства ўнутраных спраў Беларусі ўнесена больш за 60 рэабілітацыйных цэнтраў для нарказалежных. Здаецца, ён не зусім поўны, бо я не знайшла ў ім сацыяльна-рэабілітацыйнага аддзялення для падлеткаў, схільных да розных відаў наркатычнай залежнасці. Спіс, канечне, лёгка дапоўніць, а нам асабліва цікава, што аддзяленне адкрыта на базе сацыяльна-педагагічнага цэнтра з прытулкам Першамайскага раёна Мінска. Адбылося адкрыццё ў кастрычніку 2015 года па рашэнні Мінгарвыканкама.